સીબીએસઇએ માનવસંસાધન મંત્રાલયને લખેલા પત્રમાં બોર્ડની પરીક્ષા ફેબ્રુઆરીમાં યોજવાનો પ્રસ્તાવ મોકલ્યો હતો કે જેથી પરિણામો વહેલાં આવી શકે અને ‌વિદ્યાર્થીઓ વિવિધ સ્પર્ધાત્મક પરીક્ષાઓમાં સામેલ થઇ શકે. આથી એવા અહેવાલો હતા કે આ વર્ષે સીબીએસઇની બોર્ડ પરીક્ષાઓ ફેબ્રુઆરીમાં લેવાશે, પરંતુ તાજેતરના અહેવાલો અનુસાર શ્રેણીબદ્ધ બેઠકો યોજ્યા બાદ સીબીએસઇ બોર્ડે હવે પોતાનો નિર્ણય બદલ્યો છે અને હવે રાબેતા મુજબ ધો.૧૦ અને ૧રની પરીક્ષાઓ માર્ચ મહિનામાં જ યોજાશે. આ પરીક્ષાઓમાં અંદાજે ર૭ લાખ વિદ્યાર્થીઓ બેસશે.